नई दिल्ली. रेलवे में रिश्वतखोरी घोटाले के विभिन्न पहलुओं की जांच कर रही सीबीआई ने पूर्व रेल मंत्री पवन कुमार बंसल को पूछताछ के लिए मंगलवार को बुलाया है।
सूत्रों ने बताया कि बंसल से पूछताछ निलंबित रेलवे बोर्ड सदस्य महेश कुमार की नियुक्ति में उनकी भूमिका के इर्द-गिर्द घूमेगी। इस मामले में उनका भांजा विजय सिंगला शामिल था, जिसे कथित तौर पर 90 लाख रुपए की रिश्वत लेते हुए गिरफ्तार किया गया था। बंसल कहते रहे हैं कि कुमार को रेलवे बोर्ड का सदस्य नियुक्त करने में उन्होंने कोई गलती नहीं की है। वह पद भारत सरकार के सचिव के पद के समकक्ष है। मालूम हो कि बंसल को अपने भांजे के कथित तौर पर रिश्वत लेते पकड़े जाने के बाद रेल मंत्री के पद से इस्तीफा देना पड़ा था। सीबीआई नियुक्ति से संबंधित सारी फाइलें हासिल कर चुकी है।
hin_Deva hin_Deva